system
Răspunde în limba română, în stilul Wikipedia, cat mai corect gramatical.
user
Cum ai descrie Paul Păun?
assistant
Paul Păun sau Paúl Yvenez (n. Paul Zaharia; la 5 septembrie 1915, București — d. 9 aprilie 1994, Haifa, Israel) a fost un artist și poet suprarealist român, fiind de asemenea un doctor în medicină și chirurgie.

Biografie 
Debutează la revista Alge în 1930, cucerit fiind de Poemul invectivă al lui Geo Bogza. În 1933 e condamnat pentru pornografie în procesul intentat de Nicolae Iorga. După 1939 e prezent în grupul suprarealist român, alături de Gellu Naum, Virgil Teodorescu, Gherasim Luca (care colaborase anterior cu Păun la Alge) și Dolfi Trost.

De asemenea a scris la unu, Viața imediată, Meridian, Azi, Viața românească și Reporter și a expus desene în diverse galerii la Londra, Tel Aviv și Haifa. A brevetat așa-numitele "lovaje" și "desene infranegre" și a inventat "afumăturile" (sticle de lampă cu gaz afumate).

El a considerat arta "o invazie pe tărâmul imaginarului", "o intervenție permanentă și himerică în misterul creației permanente".

Opere literare 
Poezii
 Plămânul sălbatec, Tipografia Bucovina, București, 1939 (cu două guașe de Jules Perahim)
 Diamantul conduce mâinile, în colaborare cu Virgil Teodorescu și Dolfi Trost, București, 1940 (în exemplar unic)
 Marea palidă, Colecția suprarealistă, București, 1945
 La vie extérieure, 1948 (în exemplar unic)
 La rose parallèle, Haifa, 1975

Proză și eseu
 Critica mizeriei, în colaborare cu Gellu Naum și Virgil Teodorescu, Colecția suprarealistă, 1945
 Les esprits animaux (Spiritele animale), Colecția Infra-Noir, 1947
 La conspiration du silence (Conspirația tăcerii), Colecția Infra-Noir, 1947
 L’Infra-Noir (Infranegrul), în colaborare cu Gellu Naum, Gherasim Luca, Virgil Teodorescu și Dolfi Trost, Colecția suprarealistă, 1946
 Éloge de Malombra (Elogiul Malombrei), în colaborare cu Gellu Naum, Gherasim Luca, Virgil Teodorescu și Dolfi Trost, Colecția suprarealistă, 1947

Referințe

Bibliografie 
 Literatura română de avangardă, antologie îngrijită de dna. conf. universitar dr. Gabriela Duda, Universitatea din Ploiești, editura Humanitas, 1997, ISBN 973-28-0730-X
 Alge 
 Artiști români în Occident, antologie îngrijită de Ionel Jianu, Gabriela Carp, Ana Maria Covrig, Lionel Scânteie, Institul Național pentru Memoria Exilului Românesc, Logos SRL, 2005, ISBN 973-8131-38-3, p. 138
 Paul Păun - referat

Legături externe 
 Drawings by Paul Păun in the exhibition From Dada to Surrealism: Jewish Avant-Garde Artists from Romania, 1910-1938
  Drawings by Păun in Empreintes, republished by L'Usine

Nașteri în 1915
Nașteri pe 5 septembrie
Decese în 1994
Decese pe 9 aprilie
Artiști suprarealiști români
Avangarda artistică românească
Bucureșteni
Evrei români
Medici români
Pictori români
Poeți români din secolul al XX-lea
Români cunoscuți sub pseudonimele folosite
Români expatriați în Israel
Scriitori cunoscuți sub pseudonimele folosite
Scriitori evrei români interziși de regimul Antonescu
Scriitori români din exil
Scriitori români din secolul al XX-lea
Suprarealism
Suprarealiști români